Președintele iranian Ebrahim Raisi și ministrul său de externe au murit, a declarat luni un oficial iranian, citat de Reuters.
Identitatea oficialului nu a fost menționată. Autoritățile iraniene nu au confirmat încă oficial incidentul.
Elicopterul în care se afla președintele Ebrahim Raisi s-a prăbușit
Un elicopter care îl transporta pe președintele iranian Ebrahim Raisi a fost implicat duminică într-un incident în apropierea orașului Verzegan, lângă granița cu Azerbaidjan. La bord se afla și ministrul de Externe, Hossein Amirabdollahian.
Echipele de salvare au localizat aparatul și au ajuns în zona prăbușirii după mai bine de 12 ore. Terenul era accidentat și împădurit, iar zona a fost acoperită de ceață.
JUST IN: Iran’s President Ebrahim Raisi is confirmed dead after rescuers reached the crash site.
Foreign Minister Hossein Amir-Abdollahian is also dead.
The discovery came after a long night of searching in freezing conditions.
Shortly before the discovery, Iranian Red… pic.twitter.com/OXdqD0GTll
— Collin Rugg (@CollinRugg) May 20, 2024
Cine va deveni noul președinte al Iranului
Dacă se confirmă decesul lui Ebrahim Raisi, vicepreședintele din Iran Muhammad Mukhbar ar putea prelua funcția de președinte al Iranului. El ar urma să îndeplinească atribuțiile președintelui până la organizarea de alegeri în termen de maximum 50 de zile.
Elicopterul în care se aflau președintele iranian Ebrahim Raisi și alți oficiali a fost localizat pe un munte din nord-vestul Iranului. Informația a fost oferită, luni, de serviciile de salvare. Situația este considerată gravă, iar șansele de a găsi supraviețuitori sunt reduse.
„În acest stadiu nu există niciun semn care să indice că pasagerii elicopterului sunt în viaţă”, a anunţat televiziunea iraniană după localizarea aparatului de zbor.
Nu există „niciun semn” de viață din elicopterul președintelui
Ebrahim Raisi, în vârstă de 63 de ani, a fost ales președinte în 2021. De la preluarea mandatului, el a ordonat înăsprirea legilor privind moralitatea. Totodată, a supervizat o reprimare sângeroasă a protestelor antiguvernamentale și a exercitat presiuni intense în negocierile nucleare cu marile puteri mondiale.
Elicopterul a fost implicat într-un accident duminică, într-o zonă muntoasă din nord-vestul Iranului. La bord se aflau mai mulți oficiali.
Nu există „niciun semn” de viață din elicopterul președintelui Ebrahim Raisi, a anunțat televiziunea de stat iraniană, conform BBC.
Reuters a relatat că elicopterul a fost „complet ars” în urma prăbușirii, citând un oficial iranian.
Cel puțin 73 de echipe de salvare se află în zona în care s-a prăbușit elicopterul, în apropiere de satul Tavil. Acesta se află în provincia iraniană Azerbaidjanul de Est, a declarat Pir-Hossein Kolivand, șeful Semilunii Roșii iraniene, pentru Tasnim. Kolivand a precizat că „situația nu este bună”, conform agenției iraniene de știri de stat IRNA.
Elicopterul a ars complet în urma prăbușirii
Speranțele că președintele iranian Ebrahim Raisi și ministrul său de externe au supraviețuit prăbușirii elicopterului pe munte, în condiții meteo geroase, se risipesc. Informația a venit luni de la un oficial iranian, după ce echipele de căutare au localizat epava.
„Elicopterul preşedintelui Raisi a fost complet ars în urma prăbuşirii… din păcate, ne temem că toţi pasagerii sunt morţi”, a declarat oficialul pentru Reuters.
Echipele de salvare au luptat toată noaptea împotriva viscolului și a terenului dificil pentru a ajunge la epavă